RIDDARI Í EINN DAG
Verið öll viðbúin, á meðan við færum dagatalið 500 ár aftur
og færum ykkur 123. Kantaraborgarmótið.
Veðrið er heiðskírt, og svo virðist sem aðsókn slái öll met.
Já, aldeilis.
UPPSELT
Sjóðheitur plómubúðingur. Plómubúðingur hér.
Fáið dagskrána ykkar hér.
Ekki er hægt að greina einn riddara frá öðrum án dagskrárinnar.
Sigurvegarinn í dag hlýtur ríkidóm og frægð
og hina veiku, fölu og viðkvæmu hönd prinsessunnar Esmeröldu
fegursta fljóðsins í konungsdæminu.
Hvílík verðlaun fyrir grjótharða riddara að deyja fyrir.
Við sýnum ykkur áskorandann, Lendasteik, riddara.
Fjórtán stig vöðvaafls, sterkur og hugrakkur.
Ljóshærður og bláeygur, tilbúinn gegn sigurvegaranum
um þungavigtartitil breska heimsveldisins.
Hér sjáum við lítinn mann sem síðan í morgun hefur verið að undirbúa
riddarann sinn fyrir daginn. Trausti þjónninn Cedric
sem dreymir um þann eftirmiðdag þegar hann verður riddari
og leggur lífið í hættu fyrir bros prinsessunnar.
Í dag mun Cedric tryggja að meistari hans verði skveraður af:
Nýir stimpilhringir, hemlastilling, boddýrétting og alger olíuskipti.
Stóra stundin er nærri. Gestir eru að springa af spennu fyrir slaginn.
Við sjáum nú lokaundirbúning stóru stundarinnar.
Síðustu frágangsatriði sem skipt geta sköpum.
Flýttu þér, Cedric!
Láttu það hverfa heimskur. Undir mottuna.
Tíminn er naumur.
Áður en þú getur sagt "Ásgeir Sigurvinsson" verða vígamennirnir úti
að berjast um meistaratitilinn.
Veðmálin eru meistaranum í hag en áskorandinn er ákveðinn.
Það getur orðið æsingur ef Lendasteik riddari vinnur.
Eftir nokkrar sekúndur munu keppendurnir takast á.
Síðustu stundar... En bíðið! Eitthvað er að hérna.
Lendasteik riddari er meðvitundarlaus. Alveg kaldur!
Einhver mistök. Virðist vera að mótinu sé lokið.
Þarna er Cedric enn. Sjáðu til Cedric.
Nú ertu brynjaður. Örlögin brosa við þér.
Lúsheppinn. Stóra tækifærið þitt.
Hugsa sér. Þú Cedric, getur orðið hetja. Unnið frægð, frama og ríkidæmi.
Að ekki sé minnst á hönd hinnar fögru prinsessu Esmeröldu.
Hugsaðu þér, Cedric. Lífstíðartækifæri.
Að koma út á flötina er meistarinn Hringur Riddari.
Kallaður Gamla stálbrókin. Hefur aldrei lotið í lægra haldi.
Margir riddarar hafa orðið undir
hófum hans styrka stríðsfola.
Hér höfum við áskorandann.
Hinn trausti Cedric, í stað Lendasteikur riddara,
til í að deyja fyrir meistara sinn.
Eða kannski fögru prinsessuna, Esmeröldu?
Virðist vera ást við fyrstu sýn.
Með andagift eins og þessa, hvernig er hægt að tapa?
Rólegur Cedric. Rólega nú.
Riddarar og fákar eru komnir á byrjunarreit.
Bardagastöðvar, hjálmar loka, spjót í stöðu.
Á hverri mínútu. Meistarinn Hringur riddari er vinsælastur.
Allt getur gerst hér í dag og mun líklega gerast.
Áhorfendur bíða eftir ræsingunni.
Áhangendurnir eru á tánum. Og nú fara þeir!
Meistarinn tekur forystu. Hér kemur Cedric.
Báðir eru á ótrúlegum hraða. Þetta verður rosalegt.
Það er bresta á. Cedric er á handriðinu, hér er meistarinn.
Þeir nálgast núna átakapunktinn.
Það er allt búið.
Með Hring riddara sigurvegara og meistara.
Bravó, bravó.
Búú!
Bíðið aðeins, fólk. Stillið ykkur. Hvað er málið?
Hvort sem þíð trúið því eða ekki er Cedric litli í slagnum á ný.
Þetta er bardagaandi.
Meistarinn gerir sig kláran í næstu reið.
Þarna er tilhlaupið, sparkið. Meistarinn snertir.
Skotið beint á vinkilinn.
Nei, aumingjabolti beint upp í áhorfendastúku.
Cedric litli er aftur í slagnum.
Það er aldeilis riddaraslagur hér í dag.
En meistarinn á í fullu fangi. Þetta er svakalegt sverð.
Hann er ekki að grínast. Hann stefnir á aftöku.
Aumingja Cedric. Þetta virðist vera upphaf endisins.
Enginn núlifandi riddari stæði undir þessum styrk.
Þetta gæti verið lokareið stráks og ekki er hann af baki enn.
Og hann snertir. Höggþungur er litli karlinn.
Meistarinn er aftur kominn á fætur. Cedric kom á óvart þarna.
En meistarinn heggur á ný með hægri og vinstri.
Hann lætur hvert högg skipta máli. Einn, tveir, þrír, ó!
Einskis er varnað í þessari orrustu.
Þarna er glymjandi hægri handar högg og Cedric er ringlaður um stund.
Nú fær meistarinn eitt á trýnið.
Meistarinn tekur meiri tíma. Hann er ekki eins öruggur.
Þessi áskorandi er engin auli.
Hann leggur til atlögu með árás. Vinstri, hægri, vinstri, hægri.
Meistarinn lætur allt sem hann á vaða á Cedric.
Hann mun ekki standast þetta miklu lengur.
Hvers vegna stöðvar einhver þetta ekki. Þetta er ekki mannúðlegt.
Þetta er smiðjusláttur. Það ætti að banna þetta.
Keppnin verður að hætta núna og Cedric líka.
En bíddu. Meistarinn er að þreytast.
Þessi högg eru að missa talsverðan kraft.
Meistarinn blæs mikið. Aftur förum við inn með Cedric.
Virkilega svalur, drengurinn.
Eitthvað er að gerast. Kíkjum.
Getur verið að Stálbrókin sé farin að linast?
Já, hann riðar í söðlinum. Hann fellur!
Já, hann er fallinn! Þar með líkur þessu.
Sigurvegarinn, nýi meistarinn er gamli góði Cedric litli.
Þannig fer það, fólk. Félagi í dag, meistari á morgun.
Þvílíkur dagur fyrir riddara og riddari í dag.
ENDIR